האתר שלכם לא מוכן לסוכנים.
הוא עומד שם, כמו חנות ברחוב אלנבי, עם פלורסנט צהוב ומוכר מנומנם,
שאפילו לא מבחין בלקוח חדש בחוץ.
הגיוני, כי הלקוח הזה לא נכנס
בדלת,
הוא לא קורא את השלט,
לא מתרגש מהויטרינה ולא מבקש עזרה -
הוא סוכן, ששואל שאלה פשוטה:
מי אתם?
האם אפשר לסמוך עליכם,
להתחבר אליכם,
לבצע פעולה,
לשלם,
לקבל תשובה ולהציג אותה למי ששלח אותי.
זה מזכיר תקופה יפה של 30 שנה,
כש-SEO התאים את האתר למנועי חיפוש,
וגם תקופה יפה של שנתיים,
כש-AEO ו-GEO התאימו אותו למנועי צ'אט.
אותן חברות,
אותם יועצים,
אותו ריטיינר,
אבל לקהל שונה.
אם
ב-SEO ו-GEO ההתאמה של האתר
כוונה לאנשים,
ב-Agentic Readiness הוא מכוון לסוכנים שנשלחו ע"י אנשים.
ועוד הבדל:
שמן הנחשים שאנשי SEO ו-GEO
ניסו למכור,
ואני אומר את זה בתור מי שעשה בעצמו אופטימיזיה,
היה ברובו אוסף דברים
שהניחו שהם עובדים.
מחקר מושגים,
שיבוץ מילות מפתח וקניית קישורים.
ב-Agentic Readiness ההנחיות
יותר ברורות,
הפרוטוקולים,
אם כי עדיין מתהווים,
מפורסמים לכולם והופכים את המשימה הזו - לאפשרית.
בהקשר הזה,
Agentic Readiness דומה יותר ל-Mobile Readiness
או Performance Readiness או Accessibility -
תהליכים שלוקחים זמן,
מתיישנים מהר
ועוקצים מנהלי אתרים בישבן כבר עשורים.
אבל יש עוד הבדל משמעותי.
ההנחיות,
ותיכף נעבור על העיקריות שביניהן,
הן משהו שאפשר לתת היום לסוכנים לעשות בשבילך.
התפתחות שצריכה להאיץ את השינוי,
לשטח את התחרות,
וגם לחסוך לך כסף בהטמעה.
יש גם חברות שמדרגות אובייקטיבית את רמת המוכנות שלך.
isitagentready של קלאודפלייר
ו-ora rank של אורה
יתנו לך ציון בזמן אמת,
ומעדכנים את המבחנים שלהם
מדי שבוע.
פורטר ואני, אני ופורטר פרסמנו מדריך של 60 ומשהו עמודים.
ההנחיות במדריך הזה הביאו אותנו למקומות הראשונים בדירוג העולמי.
זה לא אומר שאנחנו מושלמים, זה פשוט אומר
שזה אפשרי. וזה לא רק אני ופורטר, זה גם קלוד.
את כל ההנחיות האלו אנחנו מפרסמים גם כ-SKILL.
תנו לו את כתובת האינטרנט וגם הצצה לקוד המקור,
והוא יחזיר לכם המלצות מותאמות
לסביבה הספציפית שלכם.
וזה משהו ששווה להתעכב עליו.
אנחנו רואים אתרי SaaS ושירותים סופר מורכבים שכותבים היום פחות מדריכים ופחות מסמכים.
זה לא רק שהפכנו עצלנים ואף אחד לא קורא אותם,
פשוט כל המלל הזה
יכול להיות Prompt.
במקום שאני אקרא מסמך,
אזקק אותו ואעביר דרישות לפיתוח,
במקום שמפתח יינסח פרומט ויוריד לקלוד לביצוע,
אני לוקח פרומפט מוכן
ומדביק אותו.
פורטר עושה את זה היום לכל השירותים שלה -
account protection ,
fraud management, payment optimization -
תהליכי אינטגרציה שנוגעים בחלקים העדינים ביותר באתר
ולקחו שבועות,
מסתיימים היום תוך ימים עם ערכות קוד וסקילס
שפורטר נותנת ללקוחות.
אני אצרף לינק לדו"ח המלא והריפו,
אבל כן הייתי רוצה לצלול, מה זה אומר להיות גלוי או מוכן לסוכנים.
איך הסוכן בכלל יודע שאתם קיימים?
ההמלצות הראשוניות באמת מזכירות SEO, או הרחבות שלהם.
קובץ robots.txt שאומר: אלה כללי הכניסה.
sitemap.xml שאומר: אלה הדפים שלי.
llms.txt:
הנה תקציר למה שיש באתר.
ו-index.md:
הנה דף הבית שלי בלי כל הקרקס שמסביב.
אמרנו
הרחבות. ב-robots.txt של 2026 אפשר לקבוע לא רק איזה בוט רשאי לגשת, אלא מה הוא רשאי לעשות.
האם הוא יכול לאנדקס,
להתאמן על המידע
או לבקש מידע עבור משתמש ששואל שאלה הרגע.
וזה עוד משהו ששווה להתעכב עליו. כשמישהו מצ'וטט עכשיו,
והאתר שלך נבחר להשיא משואה ולענות לו,
התשובה הזו הרבה פעמים מגיעה מדף
ש-ChatGPT,
קלוד או ג'מיני שולפים ממך,
ממש עכשיו.
במקרה הזה חשוב שתענה מהר ובפורמט markdown, מעין גירסת טקסט מוגבלת של HTML,
שחוסכת בטוקנים
ומאפשרת לדחוס יותר context.
אני מזכיר.
הסוכן לא בא לראות את הכפתורים והחלונות שלכם,
הוא בא כדי להשלים פערים
בשיחה שלו.
אני לא אלאה אתכם,
יש עוד 10 קבצים לפחות שכדאי לשים.
חלקם כרטיסי ביקור,
רשימת יכולות,
רשימת כלים וגם
מפתחות הצפנה.
אחד השינויים הגדולים שאנחנו רואים
זה הכרזה עצמאית של אתרים.
אם אתה
יודע לפרסם מפתח ציבורי ב-root
או בספריית well-known של amazon.com,
אתה כנראה מנהל האתר של amazon.com, וגם
רשאי לחתום בקשות של סוכנים שיוצאים מ-amazon.com.
אם אתה amazon.com ורואה פתאום סוכן
מ-ksp.co.il
אתה יכול לאשר בוודאות של 100%
שהוא פועל מטעמם.
זה עשוי להספיק לאמזון,
לאשר לסוכן של KSP להסתובב אצלה כדי להשוות מחירים,
אבל אם הסוכן ירצה לבצע רכישה,
אמזון,
ספק התשלום שלה או ספק מניעת ההונאות שלה
ירצה לוודא את האדם שמאחורי הסוכן.
בשביל זה המציאו את OAuth, יכולת של סוכן לזמן לתהליך
בן אנוש, שיזדהה וישלים
את הצימוד, כולל הרשאה - לא רק שאני
מכיר את הסוכן הזה,
אני מאשר לו לקנות ויטמינים בלי מרשם,
כל עוד הם מגיעים לכתובת שלי ולא עולים יותר
מ-200 ש"ח לחודש.
פרוטוקול OAuth הוא מורכב מאוד,
וכאלה גם השכבות הבאות בתהליך.
עד עכשיו
הבאנו סוכן לאתר ווידאנו מי הוא.
השלב הבא הוא לתת לו לפעול, בכמה מעגלים,
שהראשון בהם הוא שכבת API מעולה.
API
נכון
שמגדיר, אילו נתיבים עושים איזו פעולה,
מה צריך לשלוח לכל אחד בבקשה
ואיך נראית התשובה.
אם כל האתרים בעולם היו מפרסמים את הדרך שבה הם בנויים,
והפרסום הזה היה סטנדרטי, אולי לא היינו צריכים דו"ח של 66 דפים.
אז יש פורמט כזה, הוא נקרא OpenAPI (לשעבר Swagger) אבל
הוא לא משהו שתמצאו באתר של סינמה סיטי או יד2.
הוא קובץ שנמצא בעיקר
בחברות SaaS
שדיברו על הנגשה ואוטומציה
הרבה לפני שהיו צ'אטים. זה פורמט למפתחים, בעיקר,
שמתאר פעולות בצורה מאוד לא סלחנית.
אם שכחת איזה שדה או הגעת בלי מפתח,
הוא לא יתנחמד,
הוא פשוט לא יבצע.
אז המציאו פורמט אחר,
MCP, שלוקח שיחה טבעית ויודע להשלים את החוסרים או לבקש אותם יפה,
כמו זבן סבלני.
אבל MCP הוא מעטפת מעל API,
ולמרות שאפשר,
אתה
KSP, כל מטרתך
היא להשלים הזמנה באתר ולהעלות אותה למשאית.
אתה
לא רוצה API שמשלים הזמנה בלי בדיקת הונאות.
אתה לא רוצה MCP שמשלים הזמנה בלי לוודא מלאי.
API מעולה, שמחצין בדיוק את מה שגולש היה חווה,
הוא בסיס
ל-MCP מעולה,
שאפשר גם להתקין בקליינטים כמו Claude,
קרסר
ו-OpenClaw.
ה-MCP הזה הוא בסיס לעוד פרוטוקול, WebMCP, אולי המעניין והמבטיח ביותר לטעמי.
פרוטוקול שמקודד ממש באתר האינטרנט שלך
ויכול להשתמש בטפסים, כפתורים ושדות כמו בן אדם
רגיל.
למה מבטיח?
חסם כניסה נמוך מאוד - אם אתה יודע HTML ו-JavaScript, אתה יכול להנגיש אתר
גם בלי לגעת ב-backend.
הוא יוטמע, בקרוב, לכל משתמשי Chrome
ויגובה במודל שפה של Gemini.
פרוטוקול אחד, שחי בדפדפן,
כלומר חי עם הזהות והסיסמא וכרטיס האשראי שלך,
יכול לבצע פעולות,
באתר או אתרים שאתה גולש בהם וגם לקרוא לך לתהליך,
למשל שאין את המידה או הצבע שרצית.
הפרוטוקולים הבאים הם כאלו שנותנים לסוכן לבזבז,
והם עושים את זה בשני עולמות שונים:
תשלום על שימוש ותשלום במסחר.
תשלום על שימוש זה x402 (של קויינבייס)
ו-MPP (של סטרייפ).
שניהם מחזירים את קוד 402,
ה-HTTP Payment Required
מהמחסן המאובק של ההיסטוריה.
הסוכן קורא לכתובת מסוימת באתר (וזה יכול להיות
כתבה בדה-מרקר או נעל בטרמינל-X) והשרת אומר: זה
עולה כסף,
הנה הכתובת לתשלום.
הסוכן משלם, לרוב דרך stablecoin או ארנק משלו והאתר משחרר לו את הפריט,
בתהליך settlement שלוקח פחות משניה.
אולי אעשה פרק רחב יותר על x402 ו-Machine Payments שהם מהפכה בעולם התשלומים,
בעיקר micropayments,
בלי עמלה,
בלי רישום, אבל גם בלי חרטה.
במסחר רגיל,
הסיפור הוא ACP (או Agentic Commerce Protocol של
OpenAI) ו-UCP (או Universal Commerce Protocol).
פה הסוכן לא משלם על קריאת API,
הוא קונה מוצר.
הוא צריך קטלוג,
שירות שיחזיק את העגלה הזו,
יתמחר אותה,
יקבל כרטיס אשראי וישלים הזמנה,
וזה ממש לא כפתור שצריך לשים,
זה פרוטוקול שלם, עם סכמות ו-webhooks והרבה רעש,
אבל הוא הדבר הכי קרוב לסחר אוטונומי
(מפרק 23) -
קניה מקצה לקצה שמתחילה
בצ'אט ונגמרת בצ'אט.
כל הפרוטוקולים האלה יוצרים עוד חוויות.
API מוצלח מאפשר ליצור Custom GPT בתוך צאט ג'יפיטי.
MCP מוצלח מאפשר להתרחב ל-MCP UI או App
וגם להיות מוצג בחלונות הראווה הגדולים בעולם.
Connectors,
Integrations ו-Extensions ב-OpenAI, קלוד וג'מיני
הם הדרך שלך ליצור משהו דביק
שיושב אצל הלקוחות שלך בנייד.
אני לא בטוח אם זה קל יותר מלשכנע אותם להוריד אפליקציה, אבל
זו עוד דרך.
אבל בואו נחזור לדבר
פרקטית.
מה עושים מחר בבוקר?
רמה ראשונה,
תסדרו את כל הקבצים,
תוודאו שהעמודים החשובים שלכם קריאים,
אם לא עם markdown
אז לפחות בלי JavaScript.
רמה שניה,
הגדרות JSON-LD רציניות,
עמודי Pricing,
FAQ,
Comparison,
תוכן חדש, עם עובדות
ומספרים.
רמה שלישית, API ו-OAuth.
רמה רביעית,
תשתית סוכנים -
MCP,
WebMCP
ו-Skills.
רמה חמישית -
מסחר ותשלומים.
402 אם אתה מוכרים שימוש,
ACP/UCP
אם אתה מוכרים מוצרים.
התחזית שלי? בתוך שנה,
כל הפלטפורמות הגדולות מתיישרות על Agentic
Readiness ומפיקות חלק מההמלצות האלה בשבילך.
כמו mobile-friendly פעם. בהתחלה כולם צחקו.
אחר כך גוגל התחילה להעניש.
אחר כך אף אחד כבר לא שאל,
והיום - אתר שלא עובד במובייל פשוט
לא קיים.
אותו דבר יקרה עם סוכנים. לא בהדרגה, אלא בבת אחת. כשסירי או ג'מיני יהיו בכל כיס,
ולכל אחד
יהיה סוכן, אז
יותר אינטראקציות יהיו אייג'נטיות,
יותר לקוחות יבקשו
"לסדר להם X" או "לסגור להם Y",
ואז - השאלה לא תהיה אם האתר שלכם יפה.
היא תהיה אם הוא קריא -
אם הוא callable
ואם אפשר לעבוד איתו headless.
וזו נקודה קצת כואבת.
כי בעלי אתרים אוהבים לחשוב שהאתר הוא המרכז,
אבל הוא הופך להיות
ה-backend של חוויה
שמתרחשת במקום אחר,
בתוך ChatGPT,
Gemini,
Claude,
דפדפן,
מערכת ארגונית, או סוכן פרטי.
המותג שלכם עדיין חשוב.
האמון חשוב.
המחיר חשוב.
השירות חשוב.
אבל ה-
UI שלכם? פחות.
אתרים
שלא יהיו מוכנים לא ייעלמו ביום אחד.
הם פשוט יפסיקו להיות הבחירה הקלה.
וסוכנים,
כמו מים,
כמו טראפיק,
כמו כסף,
הולכים בדרך עם הכי פחות
חיכוך.
עד הפעם הבאה,
תהיו טובים, ותמשיכו להיות סקרנים.
יאללה
ביי.